**GP2** (GP2 Series) ble etablert av Bernie Ecclestone og Flavio Briatore i 2005 etter at Formel 3000 ble lagt ned, og blir av mange betraktet som den viktigste rekrutteringsklassen for Formel 1. Selv om det ikke er noen automatikk i det, endte vinnerne av serien de 3 første sesongene alle i Formel 1 påfølgende sesong. For å holde kostnadene nede må alle lag benytte chassis, motor og dekk fra samme leverandører. I tillegg arrangeres løpene stort sett sammen med de europeiske Formel 1-løpene, og drar da nytte av infrastruktur og fasiliteter som allerede er på plass, samtidig som det er enkelt for Formel 1-teamene å holde seg oppdatert på førere som utmerker seg.

GP2-bilene
----------

GP2-bilene som benyttes av alle teamene er bygd opp med chassis fra Dallara, motorer fra Renault/Mecachrome og dekk fra Pirelli.

Chassis2008-versjonen av GP2-chassiset er designet av Dallara Automobili. Forskjellene fra 2007-bilen består blant annet i ny frontvinge-konstruksjon, nye sidepods, større barge-boards, nytt eksosanlegg og ny bakvinge.Chassiset har bestått Formel 1 krasj-testen for 2007.
Motor4 liters Renault/Mecachrome V8-motor som yter ca. 580 HK, noe som gir en potensiell topphastighet på 320 km/t.
Girkasse6-trinns sekvensiell girkasse, elektro-hydraulisk operert med hendler fra rattet.
DekkPirelli er eneleverandør av dekk til GP2. Pirelli og GP2-ledelsen velger ut en av tre varianter slicks (myk, medium, hard) i forkant av hvert løp. Regnværsdekk er også tilgjengelige.
Bremser6 stemplers Brembo kalipere med Hitco karbon-karbonskiver og klosser.

Løpshelg
--------

Fredag30 minutter trening og 30 minutter kvalifisering. Kvalifiseringen bestemmer startrekkefølgen i lørdagens løp.
LørdagSeriens hovedløp som avvikles over 180 kilometer. Det er obligatorisk pit stop under løpet, hvor minimum 2 dekk må skiftes.
SøndagSprintløp på 120 kilometer. Startrekkefølgen bestemmes av lørdagens resultat der de 8 best plasserte reverseres, slik lørdagens vinner starter fra 8. startspor og lørdagens 8.-plass starter fra pole position.

Poengsystem
-----------

* Pole position: 2 poeng for pole position før lørdagsløpet.

* 10-8-6-5-4-3-2-1 poeng for de 8 første i lørdagsløpet.

* 6-5-4-3-2-1 poeng for de 6 første i søndagsløpet.

* Raskeste runde: 1 poeng i hvert av løpene. For å få poeng for raskeste runde må en fører fullføre 90% av løpet, kan ikke starte fra depotet, og må komme i mål blant de ti første.

  

Maksimalt oppnåelige poeng i løpet av en løpshelg er 20 (pole position, seier i begge løp og raskeste runde i begge løp). Følgende førere har greid dette:

* Nelson Piquet jr. i den 9. løpshelgen på Hungaroring i 2006.
* Nico Hülkenberg i den 5. løpshelgen på Nürburgring i 2009.

Resultater
----------

| Sesong | Vinner | 2.-plass | 3.-plass | Vinnende konstruktør |
| --- | --- | --- | --- | --- |
| 2005 | Tysklands flagg Nico Rosberg (ART Grand Prix) | Finlands flagg Heikki Kovalainen | USAs flagg Scott Speed | Frankrikes flagg ART Grand Prix |
| 2006 | Storbritannias flagg Lewis Hamilton (ART Grand Prix) | Brasils flagg Nelson Piquet jr. | Frankrikes flagg Alexandre Prémat | Frankrikes flagg ART Grand Prix |
| 2007 | Tysklands flagg Timo Glock (iSport International) | Brasils flagg Lucas di Grassi | Italias flagg Giorgio Pantano | Storbritannias flagg iSport International |
| 2008 | Italias flagg Giorgio Pantano (Racing Engineering) | Brasils flagg Bruno Senna | Brasils flagg Lucas di Grassi | Spanias flagg Barwa International Campos Team |
| 2009 | Tysklands flagg Nico Hülkenberg (ART Grand Prix) | Russlands flagg Vitalij Petrov | Brasils flagg Lucas di Grassi | Frankrikes flagg ART Grand Prix |
| 2010 | Venezuelas flagg Pastor Maldonado (Rapax) | Mexicos flagg Sergio Pérez | Frankrikes flagg Jules Bianchi | Italias flagg Rapax |
| 2011 | Frankrikes flagg Romain Grosjean (DAMS) | Italias flagg Luca Filippi | Frankrikes flagg Jules Bianchi | Spanias flagg Barwa Addax Team |
| 2012 | Italias flagg Davide Valsecchi (DAMS) | Brasils flagg Luiz Razia | Mexicos flagg Esteban Gutiérrez | Frankrikes flagg DAMS |
| 2013 | Sveits’ flagg Fabio Leimer (Racing Engineering) | Storbritannias flagg Sam Bird | Storbritannias flagg James Calado | Russlands flagg Russian Time |
| 2014 | Storbritannias flagg Jolyon Palmer (DAMS) | Belgias flagg Stoffel Vandoorne | Brasils flagg Felipe Nasr | Frankrikes flagg DAMS |
| 2015 | Belgias flagg Stoffel Vandoorne (ART Grand Prix) | USAs flagg Alexander Rossi | Russlands flagg Sergey Sirotkin | Frankrikes flagg ART Grand Prix |
| 2016 | Frankrikes flagg Pierre Gasly (Prema Racing) | Italias flagg Antonio Giovinazzi | Russlands flagg Sergey Sirotkin | Italias flagg Prema Racing |

Referanser
----------

1. ↑  GP2 reveals 2008 car Arkivert 5. november 2008 hos Wayback Machine.

Eksterne lenker
---------------

* GP2 Series